Rikunarita-ORG/Wikinium huggingface dataset:
# Tuaregovia

Tuaregovia žijúci tradičným spôsobom v Mali.
**Tuaregovia** alebo zriedkavo **Tuáregovia** (často nesprávne *Tuarégovia*; fr. *Touareg*) je etnikum v Afrike, hlavná časť Berberov. Žijú v severovýchodnom Mali (Azawad), severnej Burkine, v západnom Nigeri, južnom Alžírsku a juhozápadnej Líbyi. Typicky sú to kočovní pastieri žijúci na Sahare. V minulosti sa venovali doprave tovaru karavánami.[chýba zdroj]

Ich jazyk nazývame tuaregčina, patrí do berberčiny. Ovládajú však často aj jazyky arabčina, hauština a songhajčina.[chýba zdroj] Ich náboženstvom je islam.

## Referencie

## Iné projekty

Commons* Commons ponúka multimediálne súbory na tému **Tuaregovia**

## Externé odkazy

* Tuaregové, leccos.com Dostupné online Archivované 2012-05-19 na Wayback Machine
# Heuristický rozhovor

**Heuristický rozhovor** alebo **heuristika** je vo filozofii a najmä pedagogike metóda objasňovania a riešenia problémov (súvisiaca so sokratovskou metódou dialógov), pri ktorej sú účastníci dialógu privádzaní k riešeniu problémov pomocou otázok, príkladov, argumentov a protiargumentov.

## Heuristický rozhovor v pedagogike

Podstatou heuristického rozhovoru je problémová otázka, ktorá motivuje žiaka k úsiliu o samostatné riešenie problému. Heuristický rozhovor je náročný na premyslený postup učiteľa a na myslenie žiakov.
# Akronym

**Akronym** (*gr.* akrón = okraj, koniec; onyma = meno) je slovo, prípadne názov zložený zo začiatočných písmen alebo slabík viacerých slov.

## Príklady

* aids – **a**cquired **i**mmuno**d**eficiency **s**yndrome
* Benelux – **Be**lgique-**Né**erlande-**Lux**embourg
* Čedok – **Če**skoslovenská cestovní a **do**pravní **k**ancelář (**Če**ská **do**pravní **k**ancelář)
* FLAC – **f**ree **l**ossless **a**udio **c**odec
* Gestapo – **Ge**heime **Sta**ats**po**lizei
* Interpol – **Inter**national Criminal **Pol**ice Organization
* Jégé – **J**án **G**rob
* laser – **l**ight **a**mplification by **s**timulated **e**mission of **r**adiation
* modem – **mo**dulator-**dem**odulator
* Moscito – **M**ajor-**o**riented **S**trong **C**lub **i**ncluding **T**actical **o**penings
* NATO – **N**orth **A**tlantic **T**reaty **O**rganization
* NOD – **n**emocnica na **o**kraji **d**isku
* Polisario – Frente **Po**pular de **Li**beración de **Sa**guia el Hamra y **Rí**o de **O**ro
* radar – **ra**dio **d**etecting **a**nd **r**anging
* SARS – **s**evere **a**cute **r**espiratory **s**yndrome
* Tesla – **Te**chnika **sla**boprúdová
* Zelovoc – **Zel**enina a **ovoc**ie
* Zväzarm – **Zväz** pre spoluprácu s **arm**ádou

## Pozri aj

* Akrostich
* Abreviatúra

## Iné projekty

Commons* Commons ponúka multimediálne súbory na tému **Akronym**

## Externé odkazy

* Acronym Finder - online databáza skratiek a akronymov (po anglicky)

## Zdroj

* akronym. In: ŠTRAUS, František. *Príručný slovník literárnovedných termínov*. 2. rozš. a preprac. vyd. Bratislava : Vydavateľstvo Spolku slovenských spisovateľov, 2005. 416 s. ISBN 80-8061-208-0. S. 13.
# Západné Flámsko

|  |
| --- |
| Západné Flámsko (*hol. West-Vlaanderen franc. Flandre-Occidentale*) |
| Provincia |
|  |
|

|  |
| --- |
|  Vlajka  |

 |
| Štát |  Belgicko |
| Región | Flámsky región |
|  |
| Hlavné mesto |  Bruggy  |
|  |
| Rozloha | 3 144 km² (314 400 ha) |
|  |
| Obyvateľstvo | 1 141 866 (*1.1.2006*) |
| Hustota | 363,19 obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
|  |
|

 Poloha v Belgicku

 |
| Wikimedia | © OpenStreetMap Interaktívna mapa
 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Západné Flámsko** (hol. *West-Vlaanderen*) je provincia v Belgicku. Hlavným mestom sú Bruggy (Brugge).

## Obce

|  |
| --- |
|  |

|  |  |
| --- | --- |
|
1. Alveringem
2. Anzegem
3. Ardooie
4. Avelgem
5. Beernem
6. Blankenberge *(mesto)*
7. Bredene
8. Bruggy *(mesto)*
9. Damme *(mesto)*
10. De Haan
11. De Panne
12. Deerlijk
13. Dentergem
14. Diksmuide *(mesto)*
15. Gistel *(mesto)*
16. Harelbeke *(mesto)*
17. Heuvelland
18. Hooglede
19. Houthulst
20. Ichtegem
21. Ieper *(mesto)*
22. Ingelmunster
23. Izegem *(mesto)*
24. Jabbeke
25. Knokke-Heist
26. Koekelare
27. Koksijde
28. Kortemark
29. Kortrijk *(mesto)*
30. Kuurne
31. Langemark-Poelkapelle
32. Ledegem  |
33. Lendelede
34. Lichtervelde
35. Lo-Reninge *(mesto)*
36. Menen *(mesto)*
37. Mesen *(mesto)*
38. Meulebeke
39. Middelkerke
40. Moorslede
41. Nieuwpoort *(mesto)*
42. Oostende *(mesto)*
43. Oostkamp
44. Oostrozebeke
45. Oudenburg *(mesto)*
46. Pittem
47. Poperinge *(mesto)*
48. Roeselare *(mesto)*
49. Ruiselede
50. Spiere-Helkijn
51. Staden
52. Tielt *(mesto)*
53. Torhout *(mesto)*
54. Veurne *(mesto)*
55. Vleteren
56. Waregem *(mesto)*
57. Wervik *(mesto)*
58. Wevelgem
59. Wielsbeke
60. Wingene
61. Zedelgem
62. Zonnebeke
63. Zuienkerke
64. Zwevegem  |

## Iné projekty

Commons* Commons ponúka multimediálne súbory na tému **Západné Flámsko**

|  |  |
| --- | --- |
|  | Belgický portál |
# Vybíjaná

**Vybíjaná** je loptová hra, v ktorej hráči vyraďujú súperov z hry vybíjaním, teda zásahom loptou. Cieľom tejto hry je zostať v hre čo najdlhšie a zároveň vybiť čo najviac hráčov zo súperovho tímu. Je často používaná na hodinách telesnej výchovy, najmä pre mladších žiakov.

## Pravidlá

Každé družstvo, ktoré je tvorené 12 hráčmi, obsadí obe polovice hracej plochy. Potom si zvolia kapitána, ktorý sa postaví za súperov tím. Na začiatku hry sa medzi hráčov hodí lopta, najlepšie mäkká, aby sa počas vybíjania predišlo vážnejším zraneniam. Na to, aby hráči mohli vybiť súperov, alebo hodiť loptu kapitánovi, musí byť lopta tzv. "nabitá". To sa dá docieliť tým, že si hráči budú hádzať loptu medzi sebou. Potom môžu vybíjať súperov. Ak sa im to podarí, súper odchádza do tímu, ktorý ho vybil. S loptou hráč nemôže urobiť viac ako tri kroky.

## Vybíjaná na Slovensku

Na Slovensku pôsobí Slovenský zväz vybíjanej.

## Referencie

## Externé odkazy

* pravidlá hry
# Minifutbal

**Minifutbal** je forma futbalu pre deti (od 6 – 10 rokov). Hrá sa s počtom hráčov 6 + 1, max. 7 + 1 a hrá sa na ihrisku veľkosti polovice hracej plochy futbalového ihriska na bránky o rozmeroch 5 x 2 m. Hrací čas je dvakrát 25 minút. Hrá sa podľa pravidiel futbalu. Ofsajd neplatí. Minifutbal využívajú súťaže prípraviek.

Toto označenie sa niekedy používa ako synonymum pre malý futbal a kedysi to bolo i jedno z navrhovaných označení pre nohejbal.

## Referencie

## Literatúra

* [nefunkčný odkaz] slide 54, 55
# Podhladinový hokej

Underwater hockey
Zápas v underwater hockey
Rukavica, hokejka a puk
Výbava hráča:

1. Šnorchel
 2. Čiapka
 3. Okuliare
 4. Plutvy
 5. Hokejka
 6. Puk
 7. Rukavica
**Podhladinový hokej** (iné preklady **podvodný hokej, vodný hokej**, (?) **hokej pod vodou** ; angl.: *underwater hockey, UW hockey, octopush*) je kolektívny bezkontaktný šport, ktorý sa hrá v bazéne. Šport, v ktorom proti sebe nastupujú dve šesťčlenné družstvá, je kombináciou ľadového hokeja a potápania. Cieľom hry je dopraviť olovený puk pomocou malej hokejky do bránky. Na významných podujatiach sú bazény vybavené kamerou a prenosy sa vysielajú divákom.

## Dejiny

Podhladinový hokej vznikol v roku 1954 v Spojenom kráľovstve zásluhou členov potápačského klubu, Alana Blakea, jeho ženy a priateľov. Vymyslel šport s ôsmimi hráčmi v tíme, olovené kruhové závažie a pálku na posúvanie oloveného disku. Meno *Octopus* (osem hráčov), *squid* (kĺzať) pre disk, *cuttle* (otvor pre záklopku) pre bránu a *pusher* (tlačiť,posúvať) pre hokejovú pálku, dali vzniknúť názvu športu *Octo-push* (osem tlačiacich, posúvajúcich). Šport si našiel zázemie hlavne v Západnej Európe (Spojené kráľovstvo, Francúzsko, Holandsko), na Balkáne (Slovinsko, Srbsko), v Amerike (USA, Kanada), v Oceánii (Austrália, Nový Zéland) či Južnej Afrike. Šport je registrovaný vo Svetovej konfederácie činností pod vodou (CMAS), ktorá pravidelne organizuje majstrovstvá sveta (od roku 1980) či majstrovstvá Európy v tomto športe.

## Stručné pravidlá

* tím tvorí 6 hráčov v bazéne a 4 hráči na striedačke (tá je na okraji bazéna), ktorí môžu kedykoľvek nahradiť hráča v bazéne
* hracia doba je 2 x 15 min s 3 minútovou prestávkou
* olovený puk, ktorý je potiahnutý gumou, váži od 1,2 do 1,5 kg
* každý hráč musí byť vybavený plutvami, čiapkou, šnorchlom, potápačskými okuliarmi, rukavicou a hokejkou
* hracia plocha má byť 20 – 25 m dlhá a 12 – 15 metrov široká a hrá sa v hĺbke aspoň 2 m
* šírka bránok, ktoré sú na protiľahlých koncoch hracej plochy bazéna, je 3 m, a sú to akési žľaby
* stretnutie rozhodujú 3 rozhodcovia, hlavný je na suchu a 2 pomocní sú s kyslíkovou bombou a v neopréne pod vodou; dorozumievajú sa zvukovými signálmi, ktorým musia rozumieť aj hráči; na suchu je takisto aj časomerač a zapisovateľ
* hokejky sú mierne zahnuté a majú dĺžku 35 cm
* zakázané sú auty, zlé striedania, fauly
* menší priestupok (hákovanie, držanie) sa trestá 2 minútami, väčší za hrubosť aj do konca zápasu

## Referencie

## Pozri aj

* Svetová konfederácia činností pod vodou
* Majstrovstvá sveta v podhladinovom hokeji
* Podhladinové ragby

## Iné projekty

Commons* Commons ponúka multimediálne súbory na tému **Podhladinový hokej**

## Externé odkazy

* Podvodný hokej na stránke Svetovej konfederácie podvodných športov Archivované 2011-11-12 na Wayback Machine (po anglicky)
* Podvodný hokej na stránke KPH Serrasalmus České Budějovice Archivované 2013-12-27 na Wayback Machine (po česky)
* Informácie o podvodnom hokeji
* Podvodnom hokeji vo svete (po anglicky)

## Zdroj

|  |  |
| --- | --- |
|  | Hokejový portál |

*Tento článok je čiastočný alebo úplný preklad článku Podvodní hokej na českej Wikipédii.*
# Kanoe pólo

Kanoe pólo
Hráč kanoe póla
Ihrisko kanoe póla
**Kanoe pólo** (zriedkavé názvy: **canoe polo**, **kajak pólo**, **kanu-polo**, **pólo na kanoe**, **pólo na kajakoch**,
[bohemizmus:] **kanoepolo**; angl. *canoe polo* alebo *kayak polo*, nem. *Kanu-Polo* alebo *Kanupolo*) je kolektívny šport a loptová hra, ktorá sa hrá na kajakoch. Je jednou z oficiálnych disciplín Medzinárodnej kanoistickej federácie. Cieľom hry je nastrieľať čo najviac gólov do súperovej bránky, ktorá je zavesená nad vodou. V tíme hrá 5 hráčov.

## Pravidlá

* Ihrisko má rozmery 35 x 23 m, bránky veľkosti 1,5 x 1 m visia 2 m nad vodou
* V jednom tíme môže nastúpiť až 8 hráčov – 5 na ihrisku a 3 na striedačke
* Hráči sa pohybujú na kajakoch a sú vybavení helmou s mriežkou, vestou a pádlom
* Lopta, ktorá je rovnaká ako u vodného póla, sa môže hádzať rukou alebo pádlom
* Ak sa jeden hráč snaží hrať rukou, súper sa nesmie snažiť hrať pádlom

## Zdroje

## Pozri aj

* Európska kanoistická asociácia

## Iné projekty

Commons* Commons ponúka multimediálne súbory na tému **Kanoe pólo**

## Externé odkazy

* Oficiálna stránka Medzinárodnej kanoistickej federácie (po anglicky)
* Stránka českého kanoe pola[nefunkčný odkaz] (po česky)
* ukážka zápasu kanoe pola z finále MS 2010
# Faustbal

Faustbal
Hráčky faustbalu
**Faustbal** (z nem. *Faustball* = päsťová lopta; angl. *fistball*) je kolektívny šport a loptová hra, ktorá sa hrá vonku na tráve alebo v halách. Šport, v ktorom proti sebe nastupujú dve päťčlenné družstvá, je podobný volejbalu. Cieľom hry je odbiť loptu päsťou ponad páskovú šnúru na súperovu stranu ihriska.

## Dejiny

Faustbal patrí medzi najstaršie známe športy na svete. Prvá zmienka pochádza z roku 240 po Kr. od rímskeho cisára Gordiana. Prvé pravidlá boli spísané už v roku 1555 Antoniom Scaniom. Moderné pravidlá boli stanovené koncom 19. storočia. Faustbal si získal popularitu predovšetkým v nemecky hovoriacich štátoch Európy, Nemecku, Rakúsku a Švajčiarsku. Šport sa začal rozširovať predovšetkým tam, kde sa používa nemčina. Nemeckí emigranti vyviezli tento šport do južnej Afriky (Namíbia), Južnej Ameriky (Brazília, Argentína, Čile), Severnej Ameriky (USA) či Ázie (Japonsko). V roku 1960 vzniká zastrešujúca organizácia pre faustbal vo svete  –  Medzinárodná faustbalová asociácia.

## Stručné pravidlá

* hrá sa dvoma spôsobmi, buď to turnajovým na čas (2 x 10 min), alebo majstrovským na dva, tri či štyri víťazne sety (do 11 bodov)
* ihrisko má rozmery 50 x 20 m, ktoré je v strede rozdelené páskou
* špeciálna páska je pre jednotlivé kategórie rôzne vysoká; pre mužov 200 cm, pre ženy 190 cm, pre juniorov od 160 – 180 cm
* tím tvorí 5 hráčov, 2 zadní, 1 nahrávač medzi zadákmi a 2 prední (smečiari)
* špeciálna lopta je schvaľovaná medzinárodnou asociáciou, ale pre nižšie súťaže či turnaje je akceptovaná aj volejbalová, či ľahšia futbalová lopta
* lenčo sa lopta dostane na stranu daného tímu, sú povolené tri dotyky – dve nahrávky a jedno odbitie cez pásku
* lopta sa medzi nahrávkami môže dotknúť jedenkrát zeme
* hráči môžu odbíjať lopta na súperovu stranu iba päsťou alebo predlaktím
* ak sa hráč alebo lopta dotkne pásky, lopta spadne dvakrát po sebe na zem, alebo skončí v aute, je to chyba
* podáva sa spoza čiary, ktorá je vo vzdialenosti 3 m od pásky.
* vždy podáva tým, ktorý urobil chybu
* každý hráč sa pri jednej výmene môže dotknúť lopty iba raz (pri volejbale je to dvakrát)

## Pozri aj

* Medzinárodná faustbalová asociácia
* Majstrovstvá sveta vo faustbale

## Iné projekty

Commons* Commons ponúka multimediálne súbory na tému **Faustbal**

## Externé odkazy

* oficiálna stránka IFA Archivované 2021-03-26 na Wayback Machine (po anglicky)
* oficiálne pravidlá faustbalu podľa IFA[nefunkčný odkaz]
# Leibnitz

O iných významoch výrazu *Leibnitz* pozri *Leibnitz (rozlišovacia stránka)*.

|  |
| --- |
| Leibnitz |
| mesto |
|  Panoráma mesta  |
|

|  |
| --- |
|  Erb  |

 |
| Štát |  Rakúsko |
| Spolková krajina | Štajersko |
| Okres | Leibnitz |
|  |
| Nadmorská výška | 275 m n. m. |
| Súradnice | ﻿ / ﻿ |
|  |
| Rozloha | **Chyba výrazu: Neočakávaný operátor round** km² (**Chyba výrazu: Neočakávaný operátor <** ha) |
|  |
| Obyvateľstvo | **Neplatný kód:**  (*1. január 2020*) |
| Hustota | **Chyba výrazu: Neočakávaný operátor <** obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 8430, 8435 |
| ŠÚJ | 6 10 22 |
|  |
|

 Poloha mesta v Rakúsku
 |
|  Interaktívna mapa mesta  |
|  |
| **Wikimedia Commons:**  Leibnitz |
| **Webová stránka:**  www.leibnitz.at |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Leibnitz** je mesto v Rakúsku v spolkovej krajine Štajersko v okrese Leibnitz.

Žije tu 7 796 obyvateľov (31. 12. 2010).

## Osobnosti mesta

* Thomas Muster (\* 1967), bývalý tenista

## Partnerské mestá

* Gumpoldskirchen, Rakúsko
* Mira, Taliansko
* Pedra Badejo, Kapverdy

## Iné projekty

Commons* Commons ponúka multimediálne súbory na tému **Leibnitz**

## Externé odkazy

* Oficiálna stránka
# Skopus

|  |
| --- |
| Skopus (הר הצופים) |
| vrch |
|  |
| **Prezývka:Skopus* |
|  |
| Štát |  Izrael |
| Región | Jeruzalem |
|  |
| Nadmorská výška | 826 m n. m. |
| Súradnice | ﻿ / ﻿ |
|  |
| Najľahší výstup | po ceste z osady Daburija |
|  |
|

 Poloha v Izraeli
 |
|  |
| **Wikimedia Commons:**  Chrámová hora |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Skopus** (hebr. הר הצופים *Har ha-Cofim*, arab. جبل المشارف *Džabal al-Mašárif* alebo جبل سكوبس *Džabal Skúbus*, angl. *Mount Scopus*) je vrch vo východnom Jeruzaleme.

Má výšku 834 m, smerom na západ je obrátený k Starému mestu, smerom na východ k Júdskej púšti. Pútnici prichádzajúci do mesta zo severu z vrchu Skopus po prvýkrát uzreli Staré mesto a Jeruzalemský chrám - odtiaľ pochádza jeho názov v hebrejčine (doslova *Hora pozorovateľov*) aj v gréčtine (σκοπός - *vyhliadka*). Skopus je známy ako strategické bod obrany Jeruzalema: odtiaľ plánovali rímske légie v roku 70 útok na mesto.

Na rozdiel od zvyšku východného Jeruzalema, vrch Skopus existoval počas Prvej arabsko-izraelskej vojny ako izraelská exkláva na jordánskom území. Príslušnosť vrchu Skopus k Izraelu je medzinárodne uznávaná. Dnes leží Skopus v rámci oficiálnych izraelských hraníc Jeruzalema.

Na vrchu Skopus sa nachádza kampus Hebrejskej univerzity a nemocnica Hadassa.

## Galéria

* Hebrejská jeruzalemská univerzita
* Hrob Nicanor
* Národná botanická záhrada Izraela
* Becalelova akadémia umenia a dizajnu

## Iné projekty

Commons* Commons ponúka multimediálne súbory na tému **Skopus**
# Chorvátsko-slavónske kráľovstvo

|  |  |  |  |  |  |
| --- | --- | --- | --- | --- | --- |
| **Chorvátsko-slavónske kráľovstvo *Kraljevina Hrvatska i Slavonija

|  |  |  |
| --- | --- | --- |
| ←  ←  | **1868 – 1918** |  → |

|  |  |
| --- | --- |
|  vlajka |  znak |

 |
| **Hymna:Lijepa naša domovino* |
| **Geografia**

|  |
| --- |
|  červenou je vyznačené Chorvátsko-slavónske kráľovstvo v roku 1885 |

 |
| Hlavné mesto | Záhreb |
| Rozloha | 42,541 km²  |
| **Obyvateľstvo** |
| Počet obyvateľov | 2 621 954  |
| Jazyky | chorvátčina |
| Náboženstvo | rímskokatolícka cirkev |
| **Štátny útvar** |
| Štátne zriadenie | konštitučná monarchia |
| Mena | koruna |
| Vznik | 26. september 1868 |
| Zánik | 29. október 1918 |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
|  | Chorvátske kráľovstvo (1526 – 1868) |
|  | Slavónske kráľovstvo |

 | **Nástupnícke štáty:**

|  |  |
| --- | --- |
|  | Štát Slovincov, Chorvátov a Srbov |

 |

 |

Administratívne delenie Chorvátska-Slavónska
Chorvátsko-Slavónsko v Rakúsko-Uhorsku
**Chorvátsko-slavónske kráľovstvo** (po chorvátsky: *Kraljevina Hrvatska i Slavonija*, po maďarsky: *Horvát-Szlavón Királyság*, po nemecky: *Königreich Kroatien und Slawonien*), skrátene **Chorvátsko-Slavónsko**, bolo autonómne kráľovstvo v rámci Rakúsko-Uhorska v rokoch 1868 – 1918. Bola to autonómna časť uhorskej časti monarchie (tzv. Zalitavska) a jej územie tvorili časti dnešného Chorvátska a severozápadného Srbska.

## Územnosprávne členenie

Chorvátsko-slavónske kráľovstvo bolo rozdelené na osem žúp (stolíc):

* Bjelovarsko-križevatská župa
* Licko-krbavská župa
* Modrušsko-skorjecká župa
* Požecká župa
* Sriemska župa
* Varaždínska župa
* Virovitická župa
* Záhrebská župa
# Európska knižnica

**Európska knižnica - The European Library** je službou poskytovanou cez World Wide Web, ktorá poskytuje prístup ku zdrojom 47 národných knižníc Európy, k digitálnym i analógovým prameňom vrátane kníh, časopisov, novín, zvukových záznamov a iných materiálov. Portál Európskej knižnice - The European Library ponúka bezplatné vyhľadávanie a obsahuje záznamy s metaúdajmi, rovnako ako aj digitálne objekty: niektoré zdarma, iné za poplatok. Globálny manažment Európskej knižnice je založený na konzorciu 23 platiacich členských národných knižníc, pričom všetky z nich zodpovedajú za údržbu a vývoj portálových služieb.

## História

Portál Európskej knižnice bol vytvorený v spolupráci s 9 národnými knižnicami a národnými knižnicami a CENL - Konferenciou riaditeľov európskych národných knižníc) v rámci projektu TEL (Európska knižnica: Brána k európskemu poznaniu). Projekt TEL prebiehal v rokoch 2001-2004 a bol financovaný v rámci Piateho rámcového programu Európskej komisie. Do projektu boli zapojené národné knižnice Fínska, Nemecka, Talianska (Florencia, Rím), Holandska, Portugalska, Slovinska, Švajčiarska a Spojeného kráľovstva.

Portál TheEuropeanLibrary.org bol spustený 17. marca, 2005 a za viac ako rok ho navštívilo vyše 500 000 návštevníkov. V súčasnosti sú cez portál k dispozícii na vyhľadávanie zbierky 23 národných knižníc a zbierky ďalších 21 národných knižníc sú prístupné cez portál prostredníctvom hypertextových odkazov.

## Plány

Cieľom Európskej knižnice je stať sa už v blízkej budúcnosti centrálnou bránou ku všetkým elektronickým zdrojom 47 európskych národných knižníc. 21. marca 2006 Európska komisia vydala tlačovú správu , podľa ktorej Európska knižnica poskytne infraštruktúru pre **Európsku digitálnu knižnicu**, ktorá má byť spoločnou službou všetkých významných organizácií uchovávajúcich digitálne dedičstvo(knižnice, archívy, múzeá) v Európe.

## Vyhľadávací nástroj

Portál Európskej knižnice TheEuropeanLibrary.org sa neustále prispôsobuje novým koncovým používateľom a odzrkadľuje vývoj v členských národných knižniciach.

## Externé odkazy

* The European Library - Európska knižnica (toto sídlo je prístupné len s prehliadačmi Internet Explorer, Firefox alebo Mozilla/Netscape, nakoľko je založené na štandarde WWW konzorcia pre prevod XML jazyka na strane klienta)
* Projekt TEL-ME-MOR : Európska knižnica : Modulárne rozšírenia na sprostredkovanie online zdrojov
* Projekt EDL Archivované 2007-06-29 na Wayback Machine
* CENL : Konferencia riaditeľov európskych národných knižníc
* Vyhlásenie EÚ o Európskej knižnici
* Vyhľadávacie okienko
# Berenice Abbottová

|  |
| --- |
| Berenice Abbottová |
|
americká fotografka |
| Narodenie | 17. júl 1898 Springfield, Ohio, USA |
| Úmrtie | 9. december 1991 (93 rokov) Monson, Maine, USA |
| Odkazy |
| Commons |  Berenice Abbottová |
|

|  |  |
| --- | --- |
|  |  Biografický portál |

 |

**Berenice Abbottová** (\* 17. júl 1898, Springfield, Ohio, USA – † 9. december 1991, Monson, Maine) bola americká fotografka.

Je považovaná za priekopníčku dokumentárnej fotografie v USA. Dlhší čas žila v Paríži, kde mala ateliér navštevovaný mnohými známymi osobnosťami. Bola členkou Fotografickej ligy, objavila dielo parížskeho fotografa Eugène Atgeta. Vystavovala aj v Múzeu moderného umenia v New Yorku (1970).

## Galéria

* Pike Street a Henry Street (1936)
* Automat na Manhattan (1936)
* Pennsylvania Station (1936)
* Manhattan Bridge (1936)
* Wanamaker's department store, Fourth Avenue Fourth Avenue a Ninth Street (1936)
* Financial District rooftops (1938)
* House doorway on East 4th Street, Manhattan (1937)
* Hot dog stand, North Moore Street, Manhattan (1936)
* Hardware store on the Bowery in Manhattan (1938)
* Radio Row at Cortlandt Street (1936)

## Iné projekty

Commons* Commons ponúka multimediálne súbory na tému **Berenice Abbottová**

## Zdroj

* Abbottová, Berenice. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 18.  Pozn. Encyklopédia udáva zrejme chybný dátum smrti 17. decembra 1991
* Berenice Abbottová – časová os (anglicky) Archivované 2012-01-18 na Wayback Machine